C 418/5

Publicarea unei cereri de modificare în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

(2016/C 418/05)

Prezenta publicare conferă dreptul de opoziție la cererea de modificare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1).

CERERE DE APROBARE A UNEI MODIFICĂRI CARE NU ESTE MINORĂ A CAIETULUI DE SARCINI AL UNEI DENUMIRI DE ORIGINE PROTEJATE/INDICAȚII GEOGRAFICE PROTEJATE

Cerere de aprobare a unei modificări în conformitate cu articolul 53 alineatul (2) primul paragraf din Regulamentul (UE) nr. 1151/2012

„PROSCIUTTO VENETO BERICO-EUGANEO”

Nr. UE: PDO-IT-02104 – 18.1.2016

DOP ( X ) IGP ( )

1. Grupul solicitant și interesul legitim

Consorzio di tutela del Prosciutto Veneto Berico-Euganeo DOP

Consorzio di tutela del Prosciutto Veneto Berico-Euganeo DOP are legitimitatea de a depune o cerere de modificare, în conformitate cu articolul 13 alineatul (1) din Decretul Ministerului Politicilor Agricole, Alimentare și Forestiere nr. 12511 din 14 octombrie 2013.

2. Statul membru sau țara terță

Italia

3. Rubrica din caietul de sarcini care face obiectul modificării (modificărilor)

4. Tipul modificării (modificărilor)

5. Modificare (Modificări)

Ambalarea

Se solicită eliminarea obligației ca operațiunile de dezosare, porționare, feliere și preambalare a produsului să se desfășoare în aria geografică de producție.

Eliminarea acestei obligații a atras după sine modificarea următoarelor puncte din secțiunile B și C ale caietului de sarcini al produsului.

Secțiunea B.5

Paragraful:

„Operațiunile de ambalare menționate mai sus se desfășoară sub controlul direct al organismului competent, numai și numai în aria tipică de prelucrare delimitată la punctul 4 din textul unic.”

se modifică după cum urmează:

„Operațiunile succesive de dezosare, feliere și preambalare pot să se desfășoare în afara ariei indicate în secțiunea C.1, dar trebuie să se desfășoare sub supravegherea organismului de control.”

Prin modificarea acestui punct, se permite desfășurarea operațiunilor de dezosare, de feliere și de preambalare și în afara ariei geografice delimitate, cu asigurarea, în același timp, a controalelor prevăzute pentru aceste etape.

Activitatea de control desfășurată de organismul de control autorizat este necesară deoarece în timpul operațiunilor de feliere se elimină marcajul DOP.

Secțiunea C.2

Paragraful:

se modifică după cum urmează:

Modificarea este consecventă cu dispozițiile mai detaliate din secțiunea B.5 și are scopul de a permite desfășurarea operațiunilor de dezosare, de feliere și de preambalare și în afara ariei geografice delimitate, cu asigurarea, în același timp, a controalelor prevăzute pentru aceste etape.

Dovada originii

În urma eliminării obligației privind aria geografică în care trebuie să se desfășoare operațiunile de ambalare, au fost modificate următoarele paragrafe din secțiunile C și E din caietul de sarcini, pentru a se prevedea reguli referitoare la efectuarea operațiunilor de control în privința produsului și a ambalării acestuia și pentru a se asigura identificarea corectă și trasabilitatea produsului.

Secțiunea C.8.1

Paragrafele:

se modifică după cum urmează:

Dispoziția precedentă este înlocuită complet cu noua dispoziție, pentru a se prevedea toate categoriile identificate în filiera de preparare a cărnii, astfel cum prevăd normele în vigoare în domeniu.

Secțiunea E.1.3

Se completează cu următorul paragraf:

Sigiliul este un element indispensabil pentru calcularea perioadei minime de maturare și, în plus, echivalează cu data producției în sensul legilor naționale în vigoare în materie de control sanitar-veterinar al cărnii.

Noul paragraf adăugat prevede identificarea pulpelor conforme cu ajutorul unui sigiliu, fiind furnizată descrierea acestuia. Această procedură garantează identificarea pulpelor considerate conforme cu cerințele prevăzute în caietul de sarcini.

Secțiunea E.1.9

Se completează cu următorul paragraf:

„Marcajul de conformitate persistă pe șunca dezosată și pe bucățile obținute din aceasta.

Șuncile care poartă marcajul de conformitate și care urmează a fi feliate și preambalate trebuie să prezinte următoarele caracteristici:

Pe ambalajele rezultate figurează un marcaj indelebil și inamovibil, aplicat sub supravegherea organismului de control.

Comercializare

Porționare, feliere și ambalare: Șunca «Prosciutto Veneto Berico-Euganeo» poate fi comercializată nu doar întreagă, ci și dezosată și, după dezosare, în bucăți ambalate, cu forme și greutăți variabile; în acest caz, marcajul de conformitate menționat în secțiunea H trebuie aplicat în mod vizibil pe fiecare bucată în parte.

Produsul «Prosciutto Veneto Berico-Euganeo» poate fi vândut și sub formă de felii, caz în care marcajul se aplică în mod indelebil și inamovibil pe ambalaj.

Operațiunile de porționare, feliere și ambalare a șuncii «Prosciutto Veneto Berico-Euganeo» fac obiectul controalelor pentru:

Șuncile întregi care urmează a fi dezosate sunt trimise spre prelucrare împreună cu certificatul relevant eliberat de producător în care este indicată cantitatea corespunzătoare și sunt descrise elementele de identificare aferente, în conformitate cu planul de control al DOP, mai exact:

(c)

Unitatea care desfășoară activitățile de dezosare, feliere și preambalare în scopul utilizării DOP trebuie să pună la dispoziție documentația necesară pentru verificarea conformității și a caracterului adecvat al operațiunilor desfășurate, în conformitate cu instrucțiunile furnizate de organismul de control, și, de asemenea, trebuie să notifice întotdeauna organismului de control propriul statut de ambalator, pentru a permite efectuarea verificărilor și a controalelor, suportând costurile aferente.”

Paragraful nou adăugat reglementează prezența marcajului de conformitate și în cazul șuncilor destinate operațiunilor de dezosare, feliere și preambalare și definește cerințele de calitate aplicabile șuncilor destinate felierii și preambalării pentru aplicarea marcajului.

În plus, sunt definite procedurile pe care trebuie să le urmeze unitatea care desfășoară activitățile de dezosare, feliere și preambalare pentru a garanta dovada originii produsului.

Metoda de producție

Secțiunea C.6.4

Fraza:

se modifică după cum urmează:

Modificarea vizează alinierea caietului de sarcini al produsului la grila utilizată în Uniune pentru clasificarea carcaselor de porc, prevăzută în partea B a anexei IV la Regulamentul (UE) nr. 1308/2013.

Etichetarea

Secțiunea H.2

A fost inserată următoarea ilustrare a marcajului de conformitate, pentru a-i oferi consumatorului mai multă claritate:

Secțiunea H.4

Fraza:

se modifică după cum urmează:

A fost adăugată trimiterea la secțiunea E.1.3 pentru a se identifica mai ușor logoul sigiliului de omologare în textul caietului de sarcini.

Secțiunea H.5

Paragraful

„Evident, regulile referitoare la etichetarea șuncii «Prosciutto Veneto Berico-Euganeo» nu pot face abstracție de Decretul legislativ al Republicii Italiene nr. 109 din 27.1.92 (de transpunere a directivelor CEE privind etichetarea și prezentarea produselor alimentare și publicitatea referitoare la acestea). În conformitate cu textul unic și cu prezentul caiet de sarcini, șunca «Prosciutto Veneto Berico-Euganeo» este însoțită de următoarele indicații obligatorii:

În cazul șuncii «Prosciutto Veneto Berico-Euganeo», sunt valabile, în plus față de cele indicate mai sus, dispozițiile specifice referitoare la prezentare prevăzute în directivele organismului competent.”

se modifică după cum urmează:

„Evident, regulile referitoare la etichetarea șuncii «Prosciutto Veneto Berico-Euganeo» nu pot face abstracție de Decretul legislativ al Republicii Italiene nr. 109 din 27.1.92 (de transpunere a directivelor CEE privind etichetarea și prezentarea produselor alimentare și publicitatea referitoare la acestea). În conformitate cu textul unic și cu prezentul caiet de sarcini, șunca «Prosciutto Veneto Berico-Euganeo» este însoțită de următoarele indicații obligatorii:

în principalul câmp vizual trebuie să fie indicate denumirea comercială și/sau marca producătorului depusă de producătorul înscris la organismul de control;

în principalul câmp vizual trebuie să fie indicate denumirea comercială și/sau marca producătorului depusă de producătorul înscris la organismul de control;

În cazul produsului feliat și preambalat, ambalajele (tăvițele și/sau celelalte învelișuri) trebuie să fie din materiale transparente și potrivite pentru a asigura conservarea produsului. Nu se pot utiliza ambalaje obținute din materiale care pot, chiar și indirect, să altereze caracteristicile fizico-chimice și organoleptice ale produsului.

Etichetele ambalajelor trebuie să fie poziționate în colțul din stânga sus al suprafeței principale a ambalajului (al feței) și trebuie să conțină următoarele elemente:

Pe fiecare ambalaj al unui produs feliat trebuie să figureze, pe partea interioară a etichetei tehnice și/sau a etichetei comerciale în colțul din dreapta jos:

Se poate indica doar o singură denumire, a uneia dintre cele trei unități indicate mai sus (producător, producător care comercializează produsul, ambalator și/sau comerciant), cu excluderea unor referiri suplimentare la alte entități.

Prin cod de identificare se înțelege numărul de identificare atribuit de organismul de control întreprinderii prelucrătoare la momentul înscrierii acesteia în listele menționate în secțiunea C.8.1.

Denumirea comercială a întreprinderii producătoare poate fi precedată, eventual, doar de formularea «produs de» sau «produs și ambalat de» (în limba italiană sau în altă limbă). Din contră, ambalatorul care nu este și întreprindere producătoare trebuie să indice întotdeauna codul de identificare al producătorului, împreună cu sediul unității de producție, și să includă, înaintea propriei denumiri comerciale, formularea «ambalat de» (în limba italiană sau în altă limbă).

Dispozițiile prevăzute la litera (a) referitoare la eticheta șuncii «Prosciutto Veneto Berico-Euganeo» întregi și cu os sunt completate de dispoziția referitoare la prezența marcajului de conformitate și la indicarea trimiterilor la producător.

Dispozițiile prevăzute la litera (b) referitoare la eticheta șuncii «Prosciutto Veneto Berico-Euganeo» dezosate întregi sau porționate sunt completate de dispoziția referitoare la prezența marcajului de conformitate și la indicarea trimiterilor la producător (a codului de identificare).”

Se introduce un paragraf privind normele referitoare la ambalare și etichetare în cazul produsului feliat și preambalat.

Aceste modificări sunt necesare pentru a se garanta că produsul, în diversele sale forme (întreg cu os, dezosat întreg/porționat, feliat și preambalat) este identificat corect și poate fi recunoscut de către consumator.

Ambalarea

Secțiunea H.6

După fraza:

se introduce următorul paragraf:

Introducerea acestor dispoziții referitoare la etichetare garantează o protecție sporită a consumatorului final, întrucât vânzătorii sau ambalatorii finali nu au voie să indice pe ambalaje sau pe alte materiale alăturate produsului informații care nu sunt prevăzute în reglementări și care pot induce în eroare consumatorii.

Organismul de control

Secțiunea G

Au fost eliminate punctele G.2, G.4 și G.6, iar punctele G.1, G.3 și G.5 au fost reformulate. Modificarea permite alinierea caietului de sarcini al produsului la dispozițiile Regulamentului (UE) nr. 1151/2012 referitoare la controale. Prin această modificare se elimină referirile la Consorzio di tutela del prosciutto Veneto Berico-Euganeo DOP ca organism competent în ceea ce privește controalele și se precizează faptul că prin „organism competent” și/sau prin „organism de control” se înțelege entitatea care va desfășura activitățile de control legate de respectarea caietului de sarcini prevăzute la articolul 37 din Regulamentul (UE) nr. 1151/2012. Așadar, următoarele puncte din secțiunea G:

„ G.1

Articolul 39 din textul unic (care, astfel cum s-a precizat deja, va înlocui Legea nr. 628 din 4 noiembrie 1981) stabilește că Ministerul Industriei, Comerțului și Artizanatului, împreună cu Ministerul Agriculturii și Pădurilor (înlocuit în prezent de Ministerul pentru Coordonarea Politicilor Agricole, Alimentare și Forestiere) și cu Ministerul Sănătății, prin intermediul activității unui organism competent, supraveghează și controlează aplicarea.

Același act legislativ prevede că rolul organismului competent poate fi îndeplinit de un consorțiu voluntar de producători care îndeplinește următoarele cerințe:

— este organizat în baza unui statut aprobat de ministerele sus-menționate;

— reprezintă, prin asociații săi, cel puțin 50 % dintre producători și cel puțin 50 % din producția protejată a ultimilor trei ani;

— garantează, prin modul în care este constituit și organizat și cu ajutorul mijloacelor financiare de care dispune, desfășurarea eficace și imparțială a activităților instituționale;

— președintele colegiului sindical este numit de Ministrul Industriei, Comerțului și Artizanatului;

— este condus de un consiliu de administrație din care fac parte un membru numit, de comun acord, de camerele de comerț, industrie, artizanat și agricultură din Padova, Vicenza și Verona și trei membri numiți de organizațiile profesionale agricole cele mai reprezentative pe plan național;

— dispune de o comisie interprofesională, constituită din reprezentanți ai crescătorilor, ai abatoarelor și ai producătorilor, care să ofere organismelor consorțiului activități de orientare și consultanță în legătură cu toate domeniile de competență ale organismului competent.

Consorțiul voluntar, demonstrând îndeplinirea cerințelor prevăzute, trebuie să solicite un mandat de organism competent.

Articolele 45 și 46 din textul unic prevăd norme specifice referitoare la unele proceduri de controlare a activității organismului competent, la eventuala desființare a consiliului de administrație al acestuia și la revocarea mandatului.

G.2

Personalul însărcinat cu supravegherea poate efectua inspecții și anchete, poate solicita prezentarea oricărui document considerat util și poate obține o copie a documentului respectiv în vederea depistării neregulilor administrative și penale; are acces liber la crescători, la abatoare și la producători, precum și la furnizorii materialelor, produselor și serviciilor care intră în circuitul producției protejate și, în general, are acces oriunde se produce, se distribuie pentru consum, cu orice titlu, sau se comercializează șunca.

Îndeplinirea sarcinilor de supraveghere atribuite consorțiului revine unor inspectori cu calificare recunoscută de agent de poliție judiciară, în conformitate cu articolul 57 din Codul de Procedură Penală, după ce prefectul Padovei le-a acordat calificarea de gardă particulară, în sensul articolelor 133 și 138 din Decretul regal nr. 773 din 18 iunie 1931 și din regulamentul aferent.

Organismul competent stabilește regulamentul referitor la personalul de supraveghere și la personalul care desfășoară operațiunile prevăzute de textul unic.

Angajații își pierd calificarea de agent de poliție judiciară și de gardă particulară la încetarea contractului de muncă.

Personalul care trebuie să îndeplinească sarcinile de supraveghere trebuie să aibă asupra sa un document de recunoaștere eliberat de organismul competent sau de o altă administrație publică și să-l prezinte de fiecare data când desfășoară o operațiune de control.

La nivel național, atunci când constată încălcări ale normelor, organele de supraveghere, altele decât organismul competent, trimit imediat organismului competent, spre a i se da curs, raportul cu dovada obiecțiilor apărute.

G.3

După indicarea și confirmarea tuturor operațiunilor de supraveghere și control în ceea ce privește materia primă cuprinse în secțiunea C din prezentul caiet de sarcini, organismul competent, prin intermediul propriilor agenți desemnați, pune în aplicare un sistem de control capabil să garanteze îndeplinirea obligațiilor care le revin tuturor entităților cuprinse în circuitul producției protejate de normele și de caietele de sarcini în vigoare, sistemul respectiv fiind structurat după cum urmează:

G.3.1

— Pe parcursul etapelor de prelucrare, agenții desemnați ai organismului competent pot desfășura controale și inspecții atât pentru a efectua verificări și teste asupra cărnii, cât și pentru a se asigura că registrele și toate celelalte documente sunt menținute conform normelor și, totodată, pentru a constata dacă modalitățile de prelucrare corespund dispozițiilor din prezentul caiet de sarcini și din textul unic.

— În eventualitatea unei contestații sau în cazul unor verificări al căror rezultat nu este imediat, agenții desemnați ai organismului competent efectuează o identificare specială a produsului.

— Veterinarul oficial însărcinat cu controlul veterinar-sanitar pune la dispoziția organismului competent, la cererea acestuia, toate documentele oficiale considerate necesare pentru controlarea desfășurării conforme a operațiunilor și a respectării dispozițiilor prevăzute de prezentul caiet de sarcini și de textul unic.

G.3.2

— În cazul fiecărei operațiuni de introducere a unor pulpe proaspete destinate producției de șuncă «Prosciutto Veneto Berico-Euganeo» în cadrul unei unități recunoscute, un agent desemnat de organismul competent verifică documentele veterinar-sanitare însoțitoare, precum și documentația menționată la articolul 12 alineatul (4), și verifică: (a) crescătoriile și abatorul de proveniență, eventual laboratorul în care s-a efectuat tranșarea și data expedierii spre unitatea de prelucrare; (b) numărul pulpelor proaspete care poartă ștampilele menționate la articolele 8 și 12 din textul unic; (c) absența altor tratamente decât refrigerarea.

— Pentru a obține aplicarea sigiliului pe pulpele proaspete, producătorul trebuie să solicite acest lucru organismului competent, care, prin intermediul propriilor agenți desemnați, controlează corecta desfășurare a tuturor operațiunilor.

— Întotdeauna înainte de sărare, producătorul trebuie să aplice sigiliul astfel încât să rămână permanent vizibil.

— Sigiliul indică luna și anul în care începe prelucrarea; data respectivă reprezintă data producției în sensul legilor în vigoare în materie de control sanitar-veterinar al cărnii.

— Agentul desemnat de organismul competent interzice aplicarea sigiliului: (a) pe pulpele considerate inadecvate pentru producția protejată; (b) pe pulpele care nu sunt însoțite de documentația prevăzută sau nu poartă ștampilele menționate la articolele 8 și 12 din textul unic; (c) pe pulpele obținute de la porci sacrificați de mai puțin de 24 de ore sau de peste 120 de ore.

— În cazul în care ulterior sunt constatate circumstanțe nefavorabile, sigiliul aplicat, eventual, deja este îndepărtat de către agenții desemnați de organismul competent, care întocmesc un proces-verbal special.

— Producătorul poate solicita introducerea în procesul-verbal a eventualelor sale motive de opoziție față de acțiunile agenților desemnați de organismul competent și poate cere, în termen de trei zile, o nouă examinare tehnică, cu intervenția Centrului experimental pentru industria conservelor alimentare din Parma (Stazione sperimentale per l’industria delle conserve alimentari di Parma) și cu dreptul de a-și desemna propriul consultant.

G.3.3

— La încheierea operațiunilor menționate la articolele 19 și 41 din textul unic, se întocmește, pentru fiecare lot trimis spre prelucrare în cadrul producției protejate, un proces-verbal special care conține următoarele informații: (a) trimiterea la documentul sanitar-veterinar însoțitor; (b) data sărării; (c) numărul și greutatea totală a pulpelor proaspete pe care a fost aplicat sigiliul; (d) numărul și greutatea totală a pulpelor considerate inadecvate sau care au făcut obiectul unei contestații; (e) numărul și greutatea totală a pulpelor pe care nu a fost aplicat sigiliul, reținute în unitatea respectivă sau de expediat spre abatorul de proveniență sau spre o altă unitate.

— Operațiunea de aplicare a sigiliului trebuie să se reflecte în mod distinct, pentru fiecare lot, în registrul special prevăzut în acest sens.

— Procesul verbal se întocmește în două exemplare, unul rămânând în unitatea de prelucrare, iar celălalt fiind păstrat de organismul competent.

— Producătorul poate solicita introducerea în procesul-verbal a eventualelor sale motive de opoziție față de acțiunile agenților desemnați de organismul competent și poate cere, în termen de trei zile, o nouă examinare tehnică, cu intervenția Centrului experimental pentru industria conservelor alimentare din Parma (Stazione sperimentale per l’industria delle conserve alimentari di Parma) și cu dreptul de a-și desemna propriul consultant.

— Dacă, în urma noii examinări efectuate, pulpele care fac obiectul contestației sunt considerate adecvate pentru producția protejată, data operațiunii respective este cea a contestației; pulpele care fac obiectul contestației sunt conservate cu toate precauțiile necesare pentru a se împiedica manipularea lor și sunt identificate în prealabil de organismul competent, care le încredințează producătorului spre păstrare în unitatea de prelucrare.

— Agentul desemnat de organismul competent poate trece la identificarea pulpelor care sunt considerate inadecvate și care nu fac obiectul unei contestații, în toate cazurile în care consideră necesar acest lucru, prin aplicarea unor marcaje specifice indicate în procesul-verbal.

G.3.4

— Agenții desemnați de organismul competent sunt de față la aplicarea marcajului și se asigură în prealabil că sunt îndeplinite următoarele cerințe: (a) s-a încheiat perioada minimă de maturare prevăzută; în acest sens, se examinează registrele, documentația și sigiliul și se calculează, în cadrul perioadei respective, luna în care a fost aplicat sigiliul; (b) respectarea modalităților de prelucrare; (c) existența caracteristicilor merceologice prevăzute în prezentul caiet de sarcini și în textul unic; (d) respectarea parametrilor analitici.

— Agenții desemnați efectuează înțeparea prealabilă a unui număr suficient de șunci pentru a putea judeca în mod eficace calitatea acestora și, dacă este necesar, pot efectua inspectarea produsului prin deschiderea unui număr maxim de șunci de cinci la mie sau fracțiune de mie, șuncile rămânând la producător.

— Caracteristicile organoleptice sunt evaluate per ansamblu, toleranțele fiind posibile doar pentru deficiențe minore.

— Marcajul este aplicat, chiar și în mai multe locuri, pe șoriciul șuncii, în așa fel încât să rămână vizibil până la utilizarea completă a produsului.

— Organismul competent păstrează matrița instrumentelor pentru aplicarea marcajului; pe fiecare instrument trebuie să figureze numărul de identificare al producătorului; organismul competent încredințează instrumentele propriilor agenți desemnați, cu ocazia marcării șuncilor, această operațiune putând fi efectuată și de către producător.

— Pe instrumentele pentru aplicarea marcajului pot să figureze și semne speciale de identificare stabilite de organismul competent la încheierea procedurilor de control.

G.3.5

— Pentru fiecare operațiune de aplicare a marcajului, agentul desemnat de organismul competent întocmește un proces-verbal special din care să rezulte: (a) numărul șuncilor prezentate pentru aplicarea marcajului; (b) data la care a început prelucrarea; (c) trimiterile pentru identificarea produsului înscrise în registrul special prevăzut în acest sens; (d) numărul total al șuncilor pe care a fost aplicat marcajul și data operațiunilor respective; (e) numărul șuncilor considerate inadecvate pentru producția protejată; (f) numărul șuncilor care au făcut, eventual, obiectul unor contestații.

— Șuncile care au făcut obiectul unor contestații sunt încredințate producătorului pentru conservare, cu toate precauțiile necesare și cu aplicarea de către organismul competent a unor eventuale semne de identificare, pentru a se împiedica înlocuirea sau manipularea lor.

— Producătorul, căruia îi este înmânată o copie a procesului-verbal, își poate introduce observațiile în procesul-verbal și poate solicita, în termen de trei zile, o nouă examinare tehnică, cu intervenția Centrului experimental pentru industria conservelor alimentare din Parma (Stazione sperimentale per l’industria delle conserve alimentari di Parma) și cu dreptul de a-și desemna propriul consultant.

— Șuncile inadecvate pentru producția protejată sunt private de sigiliu; operațiunea de anulare se efectuează de către producător, în prezența agentului desemnat de organismul competent.

— Operațiunile de aplicare a marcajului sau de anulare a sigiliului trebuie înregistrate în registrul special menționat la articolul 18 din textul unic.

G.3.6

— În urma unor verificări din care rezultă că marcajul este aplicat pe șunci inadecvate sau neconforme, agenții desemnați de organismul competent îndepărtează marcajul.

— Se întocmește un proces-verbal special referitor la operațiunile desfășurate, documentul conținând datele de identificare a șuncilor al căror marcaj a fost îndepărtat.

— Producătorul, căruia îi este înmânată o copie a procesului-verbal, își poate introduce observațiile în procesul-verbal și poate solicita, în termen de trei zile, o nouă examinare tehnică, cu intervenția Centrului experimental pentru industria conservelor alimentare din Parma (Stazione sperimentale per l’industria delle conserve alimentari di Parma) și cu dreptul de a-și desemna propriul consultant.

G.4

La punctul G.1 se prevede că, pentru supraveghere și controale, ministerele de resort acționează prin intermediul unui organism competent constituit dintr-un consorțiu voluntar care îndeplinește următoarele cerințe: Pe baza legislației naționale în vigoare, trebuie să se considere că respectivul organism competent este Consorzio del prosciutto Veneto Berico-Euganeo, care a fost desemnat în acest sens prin decretul ministerial din 6 aprilie 1990, emis în sensul Legii nr. 628/1981 de protejare a denumirii. Decretul menționat figurează în anexa 12/G la prezentul caiet de sarcini.

Consorțiul îndeplinește în prezent funcțiile organismului competent, inclusiv în lumina dispozițiilor textului unic, și a demonstrat că îndeplinește cerințele juridice, structurale, organizatorice și de reprezentanță impuse. Într-adevăr:

— este organizat în baza unui statut, care figurează în anexa 14/G la prezentul caiet de sarcini;

— în proporție de 100 %, asociații săi sunt producători (a se vedea anexa 15/G privind întreprinderile care formează consorțiul) care reprezintă 100 % din producția protejată a ultimilor trei ani;

— garantează, prin modul în care este constituit și organizat și cu ajutorul mijloacelor financiare de care dispune, desfășurarea eficace și imparțială a activităților instituționale de control și supraveghere (a se vedea anexa 16/G);

— a solicitat Ministrului Industriei, Comerțului și Artizanatului să numească președintele colegiului sindical.

G.5

Ca urmare a celor de mai sus, în scopul prezentului caiet de sarcini și al articolului 4 alineatul (2) litera (g) din Regulamentul (CEE) nr. 2081/92, prin «organism competent» și/sau prin «organism de control autorizat» se înțelege:

Consorzio di tutela del prosciutto Veneto Berico-Euganeo DOP

Sediul social: Piazza Vittorio Emanuele II 3, 35044 Montagnana (Padova)

Consorțiul a fost fondat în mod voluntar în 1971 pentru a proteja, a asigura distincția, a garanta și a promova, și în numele membrilor consorțiului, o șuncă produsă și apreciată dintotdeauna, dar care avea nevoie de un sprijin adecvat pentru protejarea de abuzuri și nereguli atât a producătorului, cât și a consumatorului.

Această necesitate imperativă a fost înțeleasă la momentul respectiv și de Regiunea Veneto, care a aprobat la 15.3.1979 propunerea de lege care, după trimiterea spre parlament, a fost adoptată și publicată la 4.11.1981 (a se vedea anexa 22/G).

Activitatea consorțiului a avut și are scopurile descrise în statut, în legislația în vigoare și în textul unic: acest lucru a fost recunoscut și afirmat de Republica Italiană, care, prin sus-menționatul decret ministerial din 6.4.1990, a încredințat consorțiului, ca organism competent, sarcina de supraveghere și control.

Având în vedere aceste dispoziții, consorțiul, păstrându-și totodată caracterul privat, a preluat o funcție publică sub controlul Ministerului Industriei, Comerțului și Artizanatului, control exercitat prin acord cu Ministerul Sănătății și cu Ministerul pentru Coordonarea Politicilor Agricole, Alimentare și Forestiere.

G.6

În ansamblu, diversele măsuri indicate în prezentul caiet de sarcini pot garanta că producătorul care respectă dispozițiile Regulamentului (CEE) nr. 2081/92 are acces la sistemul de control. Costurile aferente controalelor prevăzute de prezentul caiet de sarcini sunt suportate de producători, în modalitățile indicate la articolele 14 și 40 din textul unic.

Sistemul de control, cu procedurile formale și tehnice aferente și cu modalitățile de controlare și de constatare a eventualelor inadecvări, neconformități și infracțiuni, este reglementat de dispozițiile în materie ale textului unic, precum și de directivele tehnice emise de organismul competent și notificate Autorității naționale de control. Această reglementare este confirmată și prin aplicarea prezentului caiet de sarcini.”